Kus on need tuhanded talendid nüüd? Osa tapeti, osa hukkus, osa tuli  tagasi, osa aga läks kaduma rahvaste segumasinas nagu kirjeldab MJEisen: Venemaale asujatest on suurem rahvustunne avaldunud soomlastel. Eestlased sellevastu põevad laialdaselt rahvustunde arenematust; seepärast võttis varemalt kodumaal hoogu ümbersaksastumine ja ida pool Eesti piiri ümbervenestumine. Ümberrahvustumine ja eesti keele kadumine hüüab neile seal memento mori. Kraasna ja lutsi rahva saatus ootab neid seal.  Mida selline väljarändamine tähendab? Ikka seda et 100 ja enam aastat tagasi rännati  välja puhtmajanduslikel põhjustel, sinna kus oli saada maad või tööd. Siis ju veel töötukindlustust ja vanadustasu polnud, igaüks pidi ise eluvõitlust pidama. Et pered olid suured siis vähegi sobiva elupaiga leidmisel paikseks ka jäädi.  Tänasesse päeva tulles on meie väljarändamine (ja sinnajäämine) seega täiesti loomulik tulemus, ei saa kedagi süüdistada rahvustunde või vajaduse põhjal ülal pidada klikki. Ja kui just vaja urgitseda taolise rände ajaloolist põhjust siis isegi ootamatult jõuan sellise  järeldiseni et põhjuseks oli PÄRISORJUSE KAOTAMINE!  Tahame me pärisorjust aga nüüd?